पाएं अपने शहर की ताज़ा ख़बरें और फ्री ई-पेपरडाउनलोड करें
सिखों के 9वें गुरु तेग बहादुर सिंह का 400वां प्रकाश पर्व शनिवार को मनाया गया। इस उपलक्ष्य में भगवानगंज स्थित गुरुद्वारे में कीर्तन अरदास हुई। अखंड पाठ साहिब का समापन हुआ। उसके बाद गुरु का अटूट लंगर बरता। जिसके माध्यम से भगवानगंज स्थित गुरुद्वारे में आने वाले लोगों को भोजन एवं राशन की सामग्री के पैकेट वितरित किए गए। इसके साथ ही नगर की विभिन्न अस्पतालों, अनाथ आश्रम, दिव्यांगों के आश्रम, रेलवे स्टेशन, बस स्टैंड परिसर सहित नगर के विभिन्न मंदिरों के बाहर बैठने वाले असहाय एवं जरूरतमंद लोगों को भोजन के पैकेट वितरित किए गए।
गुरु सिंघ सभा सागर के अध्यक्ष सतेंदर सिंह होरा ने बताया कि 30 टीमों के माध्यम से नगर में विभिन्न जगहों पर भोजन, राशन सामग्री, सैनिटाइजर, मास्क आदि का वितरण किया गया करीब 1500 से अधिक लोगों के लिए मदद उपलब्ध कराकर गुरु तेग बहादुर सिंहजी का 400 वां प्रकाश पर्व मनाया गया। उन्होंने बताया कि गुरुद्वारे में पहले से ही चलित लंगर चल रहा है।
जिसके माध्यम से प्रतिदिन लोगों को भोजन उपलब्ध कराया जा रहा है। हमने अब यह व्यवस्था भी लागू की है कि जो लोग मोबाइल पर हमें सूचना दे रहे हैं, उनके पास जाकर भी भोजन उपलब्ध करवाया जा रहा है। कोविड-19 की गाइडलाइन के चलते भगवानगंज स्थित गुरुद्वारे में कुछ ही लोगों को प्रवेश मिला। सिख संगत ने घर में रहकर अरदास की। भगवानगंज स्थित गुरुद्वारे से सोशल मीडिया के माध्यम से कीर्तन और अरदास का लाइव प्रसारण किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn